વિશ્વકપમાં વેસ્ટઇન્ડિઝ ટીમ સાતમાં ક્રમે હતી . પરંતુ વિશ્વકપ પૂર્ણ થયો ત્યાં સુધીમાં તે બીજા સ્થાને પહોંચી ગઇ છે . આ ઉપરાંત શ્રીલંકા પહેલા સ્થાન પર , ઇંગ્લેન્ડ , દક્ષિણ આફ્રિકા અને ઓસ્ટ્રેલિયા રેન્કિંગ ક્રમશઃ ચોથા , પાંચમા અને સાતમા નંબર પર છે . બીજી તરફ બેટિંગ રેન્કિંગમાં ન્યૂઝીલેન્ડનો બ્રેડન મેક્કુલમ પ્રથમ , ક્રિસ ગેઇલ બીજા અને શેન વોટ્સન ત્રીજા સ્થાન પર છે . ભારત તરફથી સુરેશ રૈના પાંચમાં સ્થાન પર અને વિરાટ કોહલી દસમાં સ્થાન પર છે . પોતાના શાનદાર પ્રદર્શન થકી વેસ્ટઇન્ડિઝને વિશ્વવિજેતા કરનાર મર્લોન સેમ્યુઅલ્સ ટી20 બેટ્સમેનોની રેન્કિંગમાં ટોપ 20માં શામેલ થઇ ગયો છે . તે રેન્કિંગમાં 18માં ક્રમ પર છે . બીજી તરફ સુનીલ નારાયણે પણ ટી20 બોલિંગ રેન્કિંગમાં ટોપ 20માં સ્થાન મેળવવામાં સફળતા હાંસલ કરી છે .